Les pel·lícules nominades dels Oscars 2020 - Taradell.com
Inici Actualitat Les pel·lícules nominades dels Oscars 2020
Les pel·lícules nominades dels Oscars 2020
Avui fem un especial dedicat a algunes pel·lícules nominades als Oscars 2020. La selecció ens l’aporta, com sempre, la nostra nostra cinèfila, Esther Solans, amb el seu comentari.
L’ordre no té cap rellevància ni segueix cap criteri de preferència. Aquí les teniu:
Contingut: Durant la Primera Guerra Mundial, dos joves soldats britànics, Schofield (George MacKay) i Blake (Dean-Charles Chapman) reben una missió aparentment impossible. En una cursa contrarellotge hauran de creuar el territori enemic per lliurar un missatge que evitarà un mortífer atac contra centenars de soldats, entre ells el mateix germà de Blake.
Guió: Sam Mendes i Krysty Wilson-Cairns
Intèrprets: George MacKay, Dean-Charles Chapman, Mark Strong, Richard Madden, Benedict Cumberbatch, Colin Firth…
Gènere: Bèl·lic i drama
El comentari (Esther Solans): Proposta de cinema bèl·lic diferent a tot el que hem vist fins ara. Quasi una experiència immersiva on els plans seqüència són la joia de la corona, no deixant-te quasi ni respirar.
6Mujercitas
Contingut: Amy, Jo, Beth i Meg són quatre germanes en plena adolescència que viuen amb la seva mare en una Nord-amèrica que pateix llunyanament la seva Guerra civil. Amb les seves diverses vocacions artístiques i anhels juvenils, descobriran l’amor i la importància dels llaços familiars.
Guió: Greta Gerwig (Novel·la: Louisa May Alcott)
Intèrprets: Saoirse Ronan, Timothée Chalamet, Emma Watson, Florence Pugh, Eliza Scanlen, Laura Dern, Meryl Streep, James Norton…
Gènere: Drama i romanç
El comentari (Esther Solans): Nova adaptació de la novel·la de Louisa May Alcott, i que segueix marcant a generacions de dones en una lluita diferent però existent encara actualment. Segueix sent un referent per a explicar la complexitat de la feminitat diversa, a vegades contradictòria.
Contingut: Jojo “Rabbit” Betzler (Roman Griffin Davis) és un solitari nen alemany, membre de les Joventuts Hitlerianes, que veu trasbalsat el seu món quan descobreix que la seve jove mare Rosie (Scarlett Johansson) amaga en el seu àtic a una nena jueva (Thomasin McKenzie). Amb l’única ajuda del seu millor amic imaginari, el propi Adolf Hitler (Taika Waititi), Jojo haurà d’afrontar el seu radical nacionalisme amb les contradiccions d’una guerra absurda.
Guió: Taika Waititi (Novel·la: Christine Leunens)
Intèrprets: Roman Griffin Davis, Scarlett Johansson, Thomasin McKenzie, Taika Waititi, Sam Rockwell, Rebel Wilson…
El comentari (Esther Solans): Obra mestra amb tints de Wes Anderson que ens ensenya a riure’ns d’una de les èpoques més fosques de la nostre història. Amb uns petits protagonistes que no podrien ser més grans, i un Hitler com a amic imaginari que menja unicorns.
4Parásitos
Contingut: Tant Gi Taek (Song Kang-ho) com la seva família estan sense feina. Quan el seu fill gran, Gi Woo (Choi Woo-sik), comença a fer classes particulars a casa de Park (Lee Seon-gyun), les dues famílies, que tenen molt en comú malgrat pertànyer a dos móns totalment diferents, comencen una interrelació de resultats imprevisibles.
Intèrprets: Song Kang-ho, Lee Seon-gyun, Jang Hye-jin, Cho Yeo-jeong, Choi Woo-sik…
Gènere: Intriga, comèdia, drama i thriller
El comentari (Esther Solans): Pel·lícula que ens ensenya que la lluita de classes i la precarietat segueix present a dia d’avui. Dos nuclis familiars en guerra, i una casa com a gran metàfora del món.
Contingut: Arthur Fleck (Joaquin Phoenix) viu a Gotham amb la seva mare, i la seva única motivació a la vida és fer riure a la gent. Actua fent de pallasso en petites feines, però té problemes mentals que fan que la gent el vegi com un ‘bitxo’ rar. El seu gran somni és actuar com a còmic davant del públic, però una sèrie de tràgics esdeveniments faran que augmenti la seva ira contra una societat que l’ignora.
Guió: Todd Phillips i Scott Silver
Intèrprets: Joaquin Phoenix, Robert De Niro, Zazie Beetz, Frances Conroy, Brett Cullen, Bill Camp, Shea Whigham…
Gènere: Thriller i drama
El comentari (Esther Solans): Pel·lícula que aconsegueix que l’espectador empatitzi amb el famós antagonista de Batman, ja que el sistema, la societat i els mitjans d’entreteniment són els elements antagonistes de la història. I, evidentment, Joaquin Phoenix en estat pur. L’Oscar a millor actor, merescudíssim.
2Érase una vez en Hollywood
Contingut: Hollywood, anys 60. L’estrella d’un western televisiu, Rick Dalton (Leoonardo DiCaprio), intenta adaptar-se als canvis del mitjà al mateix temps que el seu doble (Brad Pitt). La vida de Dalton està lligada completament a Hollywood, i és veí de la jove i prometedora actriu i model Sharon Tate (Margot Robbie), que acaba de casar-se amb el prestigiós director Roman Polanski.
Intèrprets: Leonardo DiCaprio, Brad Pitt, Margot Robbie, Emile Hirsch, Margaret Qualley, Al Pacino, Kurt Russell, Bruce Dern…
El comentari (Esther Solans): Una de les èpoques de més opulència de Hollywood marcada per un dels fets més negres i sanguinaris que s’hi van donar lloc. Genial la visió de Tarantino i, sobretot, el final (i bonic homenatge subliminal).
1Historia de un matrimonio
Contingut: Un director de teatre i la seva esposa, actriu, lluiten per superar un divorci que els porta a l’extrem tant en l’aspecte personal com en el creatiu.
Intèrprets: Scarlett Johansson, Adam Driver, Laura Dern, Azhy Robertson, Alan Alda, Julie Hagerty…
El comentari (Esther Solans): Història tendre, íntima i sense pretensions del que molts podem pensar que deu ser realment un divorci, amb un destacat i boníssim paper dels advocats. Però sobretot és una lliçó d’interpretació d’Scarlett Johansson i d’Adam Driver.